Robin Wikman (muusikko)
Elämäkerta > 1980-luku

Toinen Robin Wikman -nimellä tehty single on vuonna 1981 ilmestynyt Eurovision laulukilpailun voittajakappaleen (Making Your Mind Up) suomennos Ei määrää sua toiset. Sekin oli Raul Reimanin tekstittämä sekä Jori Sivosen tuottama. Kääntöpuolella oli Robinin ensimmäinen julkaistu oma sävellys "Tule puiston luo klo 8", johon Reiman teki sanat. Tuottajana toimi Kassu Halonen. Single ilmestyi Finnscandia-levymerkille. Samana vuonna Wikmaninsta tuli Benny Törnroosin seuraaja ruotsinkielisen Nuorten sävellahjan tuotannon "Ungdomens gåva i toner" juontaja-toimittaja.
Kolmannen singlen Wikman teki vuonna 1982 yhdessä Broadcast-yhtyeen jäsenten kanssa. Tämä oli ensimmäinen Wikmanin englanniksi tuotettu levy. Levyllä soittivat Wikmanin (koskettimet, sovitus, laulu) lisäksi basisti Seppo Allinen, rumpali Miri Miettinen sekä kitaristi Masa Rechardt. Levyn kappaleet olivat Wikmanin sävellykset, sanoitukset ja sovitukset "Mary" ja "For You". Tämä Jori Sivosen tuottama levy ilmestyi EMI:n Polydor-levymerkille.
Frank Robson (Tasavallan Presidentti, Blues Section) ja Wikman lauloivat kaikki lauluosuudet Jori Sivosen säveltämällä ja tuottamalla Swan -purjevene brändin, valmistaja Nautorin tilaamalla tunnusmusiikilla vuonna 1983.
Neljännen singlen, "True Vision"/"Patricia", Wikman teki EMI-levymerkille ja Pave (Pekka) Maijasen keksimällä Robinson-nimellä. "True Vision" voitti MTV:n Levyraati -ohjelman ennen Queen-yhtyettä, jonka kappale "Radio Ga Ga" sijoittui toiseksi. Wikmanin sävellys, sanoitus ja sovitus oli ensimmäinen suomalainen kappale, jonka video näytettiin Taivaskanavan Super Channellin "Music Box"-ohjelmassa. Kuvausryhmä tuli Englannista Suomeen tekemään video ja haastattelu. Kappale toi tekijälleen lukuisia radio-, TV- ja lehtihaastatteluja, esimerkiksi tv-ohjelmissa "Levyraati", "Toivotaan, toivotaan", "Desibeliappelsiini", "Rockstop", "Söndagsöppet", "Vuosikertaviihde" sekä monia kaapeliverkon ohjelmia. Pave Maijanen tuotti kyseisen levyn Finnvox-studiolla. Levyn muusikkokaartiin kuului hänen esikuvansa ja ystävänsä, Pekka Pohjola bassossa, Miri Miettinen rummuissa sekä Juha Björninen kitarassa. Robinson soitti itse kosketinosuudet sekä lauloi kaikki lauluosuudet. B-puolen kappale "Patricia", tehtiin samalla kokoonpanolla. Molemmat kappaleet olivat Wikmanin omaa käsialaa ja musiikki on tyyliltään aikuisrockia.
Robinson keikkaili ympäri maata ja häntä pyydettiin myös monien muiden artistien levyille taustalaulaja-sovittajaksi. Näitä olivat esimerkiksi Bogart Co., Marilin, Nisa Soraya, Baysix, Ami Jaara ja Esko Ilmari Koivumies. Robinsonin tavaramerkki on Beach Boys -tyylinen stemmalaulanta ja laulusovitustyö. Wikman on vuodesta 1981 ollut The Beach Boys -yhtyeen kansainvälisen virallisen fan klubin (BBFC) Suomen edustajana. Häntä pidetään yhtenä tärkeimmistä Beach Boys -asiantuntijoista Suomessa. Hän on myös esiintynyt eri show-kokonaisuuksissa, muun muassa Step Up-tanssiryhmän taustalaulaja/esiintyjänä yhdessä Jokke Seppälän ja Bianca Moralesin kanssa sekä ollut myös lukuisissa PR-tilaisuuksissa, esimerkiksi kaksi kertaa Kolmoskanavan "Julkkisrallissa".
Kolmas englanninkielinen, Robinson-nimellä julkaistu single "When You're Young" on ainoa Robinson & The Eyes-yhtyeen kanssa tehty levy. Yhtyeeseen kuului Hänen lisäksi kitaristi Make Palmroos, basisti Isto Uimonen, kosketinsoittaja Joachim Verghese sekä Veli-Sakari Kukkonen (m.m. Nights Of Iguana ja Zero Nine) rummuissa. Levyn A-puolen "When You're Young" -kappaleen teksti ovat hänen nuoruuden ystävänsä Johan Schmidtin käsialaa. B-puolella on myöskin Wikmanin ja Schmidtin kynästä tullut "Take Me There". Levyn tuottivat Wikman ja T. T. Oksala. Johan Schmidt on tehnyt Wikmanin kanssa useita kappaleita, jotka odottavat julkaisua. Kyseisen levyn julkaisuvuosi on 1985 ja ilmestyi EMI-levymerkillä. Wikman teki myös päivätyötä EMI:n Suomen päämajassa, toimien kansainvälisen tuotannon päällikön Heikki Puhakan assistenttina.
Ensimmäinen Maxi-single ilmestyi 1986. Levyllä soivat Wikman/Schmidt (WiSch Productions) parivaljakon kappaleet "See My Painful Eyes" sekä "Flyin´ Higher". Levyn tuotti kitaristi Juha Björninen. Muusikot Wikmanin (kosketinsoittimet, laulut), Juha Björnisen lisäksi olivat Pekka Pohjola Groupin rumpali Keimo Hirvonen, basisti Häkä Virtanen ja Timo Pratskin (kosketinsoittimet). Samaan aikaan Wikman suoritti merkonomin tutkintoa ruotsinkielisessä kauppaopistossa, Svenska Handelsläroverketissä. Myöhemmin Wikman opiskeli myös datanomiksi ja graafiseksi suunnittelijaksi.
Vuonna 1987 Wikman perusti Kari Kuivalaisen kanssa Adsounds Oy -nimisen äänimainostoimiston. Yhtiö teki lukuisia radiomainoksia, jinglejä sekä musiikkia TV-mainoksiin. Kuivalainen ja Wikman oli myös mukana yhteisessä duetossa Karin "Kuivalainen Residence" singlellä. Laulu on Kuivalaisen sävellys "Satama", jonka Wikman sovitti. Kari Kuivalainen on myös säveltänyt, sanoittanut ja sovittanut myös mm Riki Sorsan esittämän "Haaveissa vainko oot mun" -kappaleen.
Robinson toimi 1980-luvulla myös kosketinsoittaja/laulajana Kirkan The Kids-yhtyeessä. Siihen kuului Wikmanin lisäksi basisti Asko Ahonen, rumpali Esa "Eski" Palosaari sekä kitaristi Jaku Havukainen.